
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 5
                                                           din 25 ianuarie 2018
                         privind aprobarea structurii reţelei şcolare a unităţilor de învăţământ preuniversitar 
                                           din municipiul Sighişoara, pentru anul școlar 2018 - 2019
   
Consiliul Local al Municipiului Sighişoara, întrunit în şedinţă ordinară,
Luând act de proiectul de hotărâre și referatul de aprobare al Primarului municipiului, în calitate de inițiator, înregistrat cu nr. 34.349/20.12.2017, calitate conferită de prevederile art. 33 din Legea nr. 393/2004 privind Statutul aleșilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare; 

Având în vedere Avizul conform privind reţeaua şcolară de pe raza municipiului Sighişoara, pentru anul școlar 2018 – 2019, emis de Inspectoratul Şcolar Judeţean Mureş, înregistrat la Municipiul Sighișoara cu nr. 33.793/14.12.2017;

Având în vedere prevederile art. 61 alin. (2) din Legea nr. 1/2011, Legea educaţiei naţionale, cu modificările și completările ulterioare, cu referire la reţeaua şcolară, coroborate cu prevederile art. 22 din Ordinul Ministerului Educației Naționale nr. 5472 din 07.11.2017, prin care s-a aprobat Metodologia privind fundamentarea cifrei de școlarizare pentru învățământul preuniversitar de stat, evidența efectivelor de preșcolari și elevi școlarizați în unitățile de învățământ particular, precum și de emiterea avizului conform în vederea organizării reţelei unităţilor de învăţământ preuniversitar pentru anul şcolar 2018-2019;

Văzând Raportul de specialitate al Direcției Relaţii Publice și Comunicare, înregistrat cu nr. 34.350/20.12.2017, prin care se propune aprobarea structurii reţelei şcolare a unităţilor de învăţământ preuniversitar din municipiul Sighișoara, pentru anul școlar 2018 - 2019, îndeplinindu-se prevederile legale în acest sens;
Având în vedere avizele favorabile ale comisiilor de buget, comerț, socială și juridică;
În baza art. 36 alin. (2) lit. „d”, alin. (6) lit. „a” pct. 1, art. 45 alin. (1) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,
            H O T Ă R Ă Ş T E:
Art. 1. Se aprobă structura reţelei şcolare a unităţilor de învăţământ preuniversitar din municipiul Sighişoara, pentru anul școlar 2018 – 2019, conform anexei, care face parte integrantă din prezenta hotărâre.
Art. 2. Prezenta se comunică Inspectoratului Școlar Județean Mureș, cu sediul în Târgu Mureș, str. Victor Babeș, nr.11, jud. Mureș.
Art. 3. Se încredințează cu ducerea la îndeplinire a prevederilor prezentei hotărâri Primarul Municipiului Sighișoara, Direcția Relaţii Publice și Comunicare și directorii unităților de învățământ preuniversitar din municipiul Sighișoara.
Art. 4. Prin grija Secretarului Municipiului Sighișoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.sighișoara.org.ro.
PREŞEDINTE DE ŞEDINŢĂ,

  

          Toth Tivadar            
                              Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru” și 3 ”abțineri”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  2 ex. Direcţia Relaţii Publice şi Comunicare;

  1 ex. Inspectoratul Şcolar Judeţean Mureş;
11 ex. Unităţile şcolare cu personalitate juridică.                .
20 ex. 

B.A.
